Pambudi Jiwa sing tenang pancen nduweni papan kang kinurmat. Gusti Allah dhewe dhawuh nganggo ndangu “He jiwa-jiwa sing tenang, Yaa ayyuhatunnafsul muthma’innah……”. Dhawuh mau ora mung mujudake panyeru uawa panyeluk, nanging uga ngemu surasa yen ti…tah ing marcapada iki kudu mbudidaya murih ndarbeni jiwa sing tenang. Diibaratake, ya mung banyu sing anteng kanthi “permukaan” sing rata kaya kaca sing bisa mantulake cahya-cahya kang cumlorot saka sakkupenge lan bisa menehi gambaran sing cetha wewayangan langit sing ana sakndhuwure. Ya mung jiwa sing tenang, tentrem lan kebak ing kaihlasan sing bisa mundhi lan ngleksanakake dhawuh-dhawuhe Pangeran lan ngrembakakake kabecikan marang sakkabehing titah kang dumadi (rahmatan lil ‘alamin).